**Referat fra bestyrelsesmøde nr. 1-2021, tirsdag den 27. april 2021**

**Til stede:**

Carl-Johan Dissing (CJD)
Joachim Danckert (JD) -referent

Andreas Poulsen (AP)
Anette Lund Jensen (ALJ)

Nicolaj Frederiksen (NF)

Afbud fra: Carsten Eriksen (CE), Martin Nissen Nørgård (MNN)

**Dagsorden:**
01. Opfølgning på sidste møde – 27.10.20

02. Økonomi – kommunen – annoncører – kontingent (restancer m.v.) – støttemuligheder

03. Kontingent – ændring af eksist. satser eller ændring iht. Martins oplæg – skal godkendes på en generalforsamling

04. Generalforsamling når vi må samles mere end 25 indendørs – vi er normalt ca. 30 deltagere incl. bestyrelse – dirigent - hvem stiller op – mv

05. Gjøl Havn – lokalplan – oprensning

06. Rengøring af klubhus og arbejdsdage for maling mv

07. Opfølgning på brugermødet incl. videoovervågning

08. SUP – situation – aktiviteter

09. Surf – situation  - aktiviteter

10. Joller – situation – aktiviteter

11. GSK – aktiviteter – krabbefiskere – Vild Med Vand – e-sejlads – skolesejlads – pigesejlads - andet

12. Paraplyen – LUP – oplæg

13. Diverse herunder få flere til at deltage som frivillige hjælper

 **01. Opfølgning på sidste møde**

**NF** vil forhøre Mikkel om, om og i givet fald hvordan informationer på den gamle hjemmeside kan tilgås, så der kan cut/pastes fra den gamle hjemmeside til den nye, samt forhøre om der kan udpeges ansvarlige for vedligehold af de forskellige dele af hjemmesiden fx, at NF er ansvarlig for SURFER, Martin ansvarlig for SUP, og JD ansvarlig for jolle.

JD har lagt indmeldelsesblanketter samt GSKs privatlivspolitik ind på hjemmesiden.

**02**. **Økonomi – kommunen – annoncører – kontingent (restancer m.v.) – støttemuligheder**

JD runddelte regnskabsstatus per 27.04.2021. På driftskontoen står der kr. 224529 og på opsparingskontoen kr. 70468.

Der er ikke kommet svar fra Jammerbugt Kommune vedr. tilskud til rengøring. **JD** kontakter Helle Harlund desangående

Iflg. pålidelig kilde, har Norlys (tidligere SE Vækstpulje Nyfors) p.t. mange penge at dele ud af/mangler gode ansøgninger; deadline for næste ansøgning er 1. juni 2021. Måske kan der søges midler til nyt surfegrej samt til container til opbevaring af surfergrej. **NF** er tovholder

P.t. er der tre sponsorer/annoncører, der ikke har betalt for annonce i 2020.

**03.** . **Kontingent – ændring af eksist. satser eller ændring iht. Martins oplæg – skal godkendes på en generalforsamling**

MNN har rundsendt et forslag til kontingent i 2021; JD har rundsendt hans kommentarer til MNNs forslag.

Et væsentligt nyt element i MNNs forslag er, at der skal betales leje for at bruge klubbens jolle, surfer og SUP udstyr.

Fordele og ulemper ved den nuværende kontingentstruktur sammenlignet med MNNs forslag diskuteret. Bl.a. blev påpeget af JD at MNNs forslag vil medføre en øget administration samt at prisen for at være juniorjollesejler vil stige kraftigt.

Det blev påpeget at familiekontingent giver underskud for klubben set i forhold til enkeltmandskontingent, idet kontingent til DS overstiger differencen på satsen for enkeltmandskontingent (kr 500) og satsen for familiekontingent (kr. 600).

Det blev besluttet at fastholde den nuværende kontingentstruktur og satser set ikke mindst i relation til klubbens økonomi, dog med den ændring at familiekontingent sættes op fra kr. 600 til kr. 700.

Kontingentsatserne, som bestyrelsen vil foreslå generalforsamlingen at godkende derfor som følge

Gastekontingent : kr. 300.

**Motor og sejlbådsejere:**

Enkeltmandskontingent: kr. 500

Familiekontingent (mand/kone + samlever) kr. 700

**Surf/SUP/jolle**

Senior: kr. 500

Junior (< 18 år): kr. 400

Mast i masteskur: kr. 125

**04.** . **Generalforsamling når vi må samles mere end 25 indendørs – vi er normalt ca. 30 deltagere incl. bestyrelse – dirigent - hvem stiller op – mv**

Der indkaldes til generalforsamling den 25. maj 2021 kl. 19.00.

Hvis forsamlingsforbuddet tillader det, vil generalforsamlingen blive holdt indendørs, hvis ikke er vejret forhåbentlig så godt at generalforsamlingen på fornuftig vis kan holdes på terrassen

**JD** indkalder via e-mail, samt slår indkaldelsen op på hjemmesiden.

Før generalforsamlingens afholdelse vil der være standerhejsning

Følgende er på valg til bestyrelsen: CJD, JD og AP; alle er villige til genvalg.

**05. Gjøl Havn – lokalplan – oprensning**

**CJD** melder tilbage med hensyn til mød med Mikael Krogsgaard. NF vil gerne deltage i mødet, hvis dette bliver afholdt.

Største delen af inderhavnen er blevet renset op; men der er ikke blevet gravet ud under pladserne mod øst, ligesom udgravning til 1. meters vanddybde ved den nye spunsvæg mod nord ikke er udført tilfredsstillende (flere steder er der ikke gravet til 1 m, og flere steder er der slet ikke blevet gravet). Iflg. Flemming (havneopsyn) er der ikke gravet ned til 1 m fordi de anvendte brædder i spunsvæggen kun er 2 m lange; hvorfra Flemming kender til længden af de anvendte brædder vides ikke. Kommunen har i øvrigt på CJD´s henvendelse oplyst at uddyberen havde fået direkte besked med tegning af spunsen! Der er i øvrigt stadigvæk mangler ved de genmonterede flydearme.

**06. Rengøring af klubhus og arbejdsdage for maling mv**

JD kontakter Jammerbugt Kommune (Helle Harlund) vædr kommunens tilskud til rengøring.

Klubhus og masteskur trænger til maling og oprydning og rengøring. Der indkaldes til arbejdsaften den 11. maj kl. 19.00 og arbejdseftermiddag lørdag den 29. maj kl. 13.00. **JD** indkalder via mail samt lægger tiderne i kalenderen på hjemmesiden.

Der er aftalt oprydningsdag den 1. november.

**07.** Opfølgning på brugermødet incl. videoovervågning

Iflg. kommunens referat fra brugermødet bliver Masterplan Limfjorden omdrejningspunkt for udnyttelsen af de tre havne i Jammerbugt. Det bliver man jo ikke meget klogere af dels findes der ikke et skrift, der hedder Masterplan Limfjorden, dels står der intet om udnyttelsen af Gjøl Havn i Masterplan for Limfjordslandet, som kommunen formodentlig refererer til.

Jammerbugt Kommune har drøftet videoovervågning med Morten Hedegaard (IT chef ved Jammerbugt Kommune); og tilbagemeldingen fra Kommunen er, at videovervågning ikke kan laves indenfor lovens rammer.

Iflg. vil havnen langs den nordlige spunsvæg blive uddybet til max dybde ( 1 m ved normal vandstand). **Det kan konstateres, at dette ikke er sket**

**08. SUP – situation – aktiviteter**

Der er træning hver torsdag aften.

Nogle senior SUP’ere er blevet overtalt til at påtage sig børne-voksen træningen. De nye trænere er tilmeld trænerkursus i Aalborg

**09. Surf – situation  - aktiviteter.**

Træningsaften om onsdagen er påbegyndt.

Nybegyndertræning onsdag den 5. maj

**NF** laver et kort skriv om surf, SUP og jolletræning, som sendes til jammerbugtposten og jammerbugtavis og Aabybro Posten

**10. Joller – situation – aktiviteter**

Jolletræning hver onsdag kl. 18-20 ; omklædning fra 17 til 18.

**11. GSK – aktiviteter – krabbefiskere – Vild Med Vand – e-sejlads – skolesejlads – pigesejlads - andet**
Krabbeklubben har p.t. 10 tilmeldte. Første krabbeklubmøde er onsdag den 5. maj

Planlægningen af evt. Vild med Vand dag udsættes til efteråret, samme gør skolesejlads og pigesejlads.

e-sejlads kunne være en aktivitet, hvis vejret er for dårligt til træningssejlads og som en aktivitet i vinterhalvåret. En detaljeret beskrivelse af e-sejlads kan findes på <https://dansksejlunion.dk/kapsejlads/e-sejlsport/e-sejlsport-kom-i-gang>. E-sejlads er ikke kun for børn; gennemsnitsalderen på de der dyrker e-sejlads er 28 år. Vi må se, om der er en i sejlklubben, der er dygtig til e-sejlads, og som vil give en intro på en klubaften.

**12. Paraplyen – LUP – oplæg**

**CJD** sender GSKs kommentarer – tilføjelser til LUP 2021 udkastet.

**13. Diverse herunder få flere til at deltage som frivillige hjælpere**

Der kan købes nye neopren sko op til en beløbsramme på max kr 4500

GSK har fået doneret videoovervågningsudstyr, der gør det muligt at videoovervåge flere steder. P.t. er det kun bestyrelseslokalet, der videovervåges. Det blev besluttet ikke for nærværende sættes yderligere overvågning op.

 **Næste møde: CJD indkalder til næste møde, hvis der er behov for et sådant før generalforsamlingen.**